Neljapäeva õhtul suri 82 aasta vanuselt keele- ja ühiskonnateadlane ning poliitik Mati Hint, vahendab ERR-i uudisteportaal.
Mati Hint sündis 28. augustil 1937. Ta astus 1944. aastal Aakre Mittetäielikku Keskkooli ning lõpetas selle kooli kiituskirjaga. 1963. aastal lõpetas ta Tartu Riikliku Ülikooli eesti filoloogina. Pärast tööaastaid Tallinna Ülikoolis oli ta emeriitprofessor.
Hint on kaitsnud kaks doktorikraadi, avaldanud umbes 300 teadusartiklit Eestis, Euroopas ja USA-s ning kümme raamatut.
Ta on rajanud Tallinna Ülikoolis lingvistika doktorantuuri, aidanud korraldada rahvusvahelisi kongresse ja sümpoosione.
1988. aastal astus Hint poliitikasse - ta oli Rahvarinde asutajaliige. Riigikogu liige oli Hint aastatel 1992-1995. Ta oli üks keeleseaduse algatajatest ja koostajatest.
Mati Hint on pälvinud presidendilt Riigivapi IV klassi teenetemärgi ja Riigivapi III klassi teenetemärgi.
Ta on saanud Ferdinand Johann Wiedemanni keelauhinna, Bengt Gottfried Forseliuse medali, Tallinna vapimärgi. Aastast 2015 oli Mati Hint Tallinna Ülikooli auliige.